stanford-oval/wikipedia huggingface dataset:
Sähköisen äänestyksen kokeilu kunnallisvaaleissa 2008
Kehitys jäihin

Hallitus päätti 13. tammikuuta 2010, että sähköisestä äänestyksestä luovutaan toistaiseksi, koska kokemukset kuntavaalien 2008 kokeilusta olivat niin huonoja. Hallituksen mukaan äänestyspaikalla tapahtuvasta sähköisestä äänestyksestä ei kokemusten valossa ole saatavissa sellaisia kokonaishyötyjä, että sitä kannattaisi jatkokehittää. Mikäli jossain välissä jatketaan kansainvälisen kehityksen perusteella kokeilua, on Internet-äänestäminen hallituksen mielestä todennäköinen kehityssuunta. Internet-äänestäminen voisi olla mahdollista kuitenkin aikaisintaan vuoden 2016 kunnallisvaaleissa.
René Bolf

René Bolf (s. 25. helmikuuta 1974 Ostrava, Tšekkoslovakia) on tšekkiläinen jalkapalloilija. Nuorena Bolf on pelannut TJ Rožnov pod Radhoštěmin, FC Vítkovicen, VTJ Hranicen, LeRK Brnon ja FC Karvinán joukkueissa. Vuonna 1995 hän siirtyi Baník Ostravaan. Siellä hänen pelinsä alkoi kulkea odotetulla tavalla vasta kolmantena vuotena. Vuonna 1999 Bolf siirtyi Sparta Prahaan, mistä palasi puolentoista vuoden kuluttua Ostravaan. Hän myös nousi Tšekin maajoukkueen vakiomiehistöön. Hän oli mukana joukkueessa, joka edusti Tšekkiä vuoden 2004 Euroopan-mestaruuskisoissa. Tässä vaiheessa hän siirtyi AJ Auxerreen, Ranskaan. Vahvana pääpelaajana tunnettu Bolf, jonka heikkoudet ovat lähinnä teknisessä osaamisessa, pelasi toistaiseksi viimeisen maaottelunsa 3. syyskuuta 2005, kun Tšekki hävisi Romanialle maalein 0–2. Auxerressa hän nousi heti ensikaudellaan vakiokokoonpanoon, ja teki 28 ottelussa neljä maalia. Kesällä 2005 saamansa selkävamman takia hän kykeni pelaamaan kaudella 2005–06 vain kymmenessä ottelussa.
Kärsittyään vammautumisista myös kaudella 2006–07 René Bolf putosi vaihtopelaajaksi. Marraskuussa 2006 hän sopi seuran johdon kanssa sopimuksensa ennenaikaisesta purkamisesta. Tällöin hänelle tarjosivat sopimusta hänen entinen seuransa Baník Ostrava ja Sigma Olomouc. Joulukuun lopussa 2006 Bolf vammautui pahasti, ja piti pelaamisesta puolen vuoden tauon ennen kuin palasi Ostravaan.
Rakenteinen ohjelmointi

Rakenteinen ohjelmointi (engl. structured programming) on ohjelmointiparadigma, joka pyrkii parantamaan tietokoneohjelmien koodin selkeyttä ja vähentämään ohjelmointiin kuluvaa aikaa käyttämällä loogisia kontrolli- ja toistorakenteita – kuten aliohjelmia ja silmukoita – yksinkertaisten ehtolauseiden ja GOTO-käskyjen sijaan. Näin voidaan välttää ”spagettikoodin” syntyminen. Rakenteista ohjelmointia voidaan tehdä millä tahansa ohjelmointikielellä, kuten proseduraalisen ohjelmoinnin kielellä, jos siinä on riittävät kontrollirakenteet tätä varten.
Strukturoitu ohjelmointimenetelmä pyrkii lisäämään ohjelmien luotettavuutta ja selkeyttä. Strukturoidussa ohjelmoinnissa ohjelman kontrolli on rajoitettu kolmeen rakenteeseen: peräkkäisten lauseiden muodostamaan sekvenssiin, IF ... THEN ... ELSE ja DO ... WHILE -rakenteisiin tai kolmen perusrakenteen yhdistelmiin. Tavoitteena on korkean modulaarisuuden ohjelma, jonka eri osat ovat hyvin riippumattomia toisistaan. Strukturoitu ohjelmointi voi olla vähemmän tehokasta kuin strukturoimaton ohjelmointi. Suuri osa struktoroidusta ohjelmoinnista voidaan jäljittää Edsger Dijkstran työhön.
ALGOL 60 -kieli esitteli lohkorakenteet, joihin sisältyy muuttujien näkyvyysalue (scope) ja kontrollirakenteiden vaikutusalue. ALGOLissa oli myös sisäkkäiset if-then-else-lauseet ja rekursio.
ALGOLin seuraaja Pascal on esimerkki rakenteista ohjelmointia tukevasta kielestä ja FORTRANiin saatavalla esikääntäjällä sitä voidaan käyttää strukturoidulla tavalla.
Strukturoidussa ohjelmoinnissa pyritään parantamaan koodin selkeyttä ja vähentämään kehittämiseen kuluvaa aikaa käyttämällä loogisia rakenteita - kuten aliohjelmia ja silmukoita - yksinkertaisten ehtolauseiden ja GOTO-rakenteen sijaan. Näin voidaan välttää "spagettikoodin" syntyminen.
Olio-ohjelmointi voidaan käsittää strukturoidun ohjelmoinnin lajikkeeksi, joka ratkaisee sekä data-orientoituneen että toiminto-orientoituneen suunnittelun.
Strukturoidun ohjelmoinnin malliselvennä
Radenac

| Radenac (Radeneg) |
| --- | --- |
 Saint-Fiacren suihkulähde
 vaakuna
 Radenac
 Koordinaatit: 47°57′49″N, 2°42′41″W 
Valtio:  Ranska
Alue:  Bretagne
Departementti:  Morbihan
Arrondissementti:  Pontivy
Pinta-ala:  
 – Kokonaispinta-ala:  21,7 km²
Väkiluku (2018):  1 061 
 – Väestötiheys:  49 as./km²
Kunnan numero:  56189
 
 Kunnan kotisivut 
Infobox OKVirheellinen NIMI-arvo: 
Radenac (bretoniksi Radeneg) on kunta läntisessä Ranskassa Morbihanin departementissa Bretagnen alueella. Se sijaitsee noin 25 kilometriä Pontivyn kaupungista kaakkoon.
Saint-Fiacren kappelin sisäänkäynti
Kunnan nähtävyyksiä ovat Saint-Fiacren kappeli, jonka  goottilaistyylinen päälaiva on peräisin 1400-luvun lopulta, sekä kokonaan graniitista veistetty Saint-Fiacren suihkulähde.
Tunnettuja kuntalaisia

Jean Robic (1921-1980), kilpapyöräilijä ja Ranskan ympäriajon voittaja vuonna 1947 asui nuoruusvuotensa täällä.
Aiheesta muualla

Kuvia tai muita tiedostoja aiheesta Radenac Wikimedia Commonsissa
Raaz

| Raaz |
| --- | --- |

Ohjaaja:  Vikram Bhatt
Käsikirjoittaja:  Mahesh Bhatt Girish Dhamija
Tuottaja:  Mukesh Bhatt Mahesh Bhatt Kumar S. Taurani Ramesh S. Taurani
Säveltäjä:  Nadeem-Shravan
Kuvaaja:  Pravin Bhatt
Leikkaaja:  Amit Saxena
Pääosat:  Bipasha Basu Dino Morea
Valmistustiedot
Valmistusmaa:  Intia
Tuotantoyhtiö:  Vishesh Films Tips Industries
Levittäjä:  Tips Industries (käännä suomeksi) Netflix
Ensi-ilta:  1. helmikuuta 2002
Kesto:  152 min
Alkuperäiskieli:  hindi
Seuraaja:  Raaz: The Mystery Continues
Aiheesta muualla
IMDb 
AllMovie
Infobox OKNimi-testi OK: 
Raaz (hindiksi राज़, Rāz; suomeksi ”Salaisuus”) on vuonna 2002 ensi-iltansa saanut intialainen hindinkielinen kauhuelokuva, jonka on ohjannut Vikram Bhatt. Päärooleissa nähdään Bipasha Basu ja Dino Morea. Elokuva kertoo Adityasta ja Sanjanasta, jotka lähtevät Ootyyn pelastaakseen epäonnistuneen avioliittonsa. He kuitenkin löytävät uudesta kodistaan enemmän kuin odottivat, kun aave alkaa kummittelemaan talossa. Vaimo Sanjana huomaa, että hänen miehensä on osa aavemaista salaliittoa, joka hänen on korjattava päästäkseen pakoon. Elokuva on epävirallinen sovitus yhdysvaltalaisesta elokuvasta Salaisuus pinnan alla (2000).
Raaz oli vuoden 2002 kolmanneksi tuottoisin hindielokuva ja Raaz-elokuvasarjan ensimmäinen osa. Sen musiikki oli tärkeä tekijä sen menestyksessä. Basun suoritus sai paljon kiitosta ja ansaitsi hänelle parhaan naispääosan ehdokkuuden 48. Filmfare Awards -gaalassa. Nadeem-Shravanin musiikki ansaitsi heille myös ehdokkuuksia Intian palkintoseremonioissa. Elokuvan jatko-osa sai ensi-iltansa 23. tammikuuta 2009 nimellä Raaz: The Mystery Continues ja sarjan kolmas osa Raaz 3 sai ensi-iltansa 7. syyskuuta 2012. Neljäs elokuva, Raaz Reboot, sai ensi-iltansa 16. syyskuuta 2016.
Näyttelijät

| 0 | 1 | 2 |
| --- | --- | --- |
|  Bipasha Basu  | … |  Sanjana Dhanraj   |
|  Dino Morea  | … |  Aditya Dhanraj   |
|  Malini Sharma  | … |  Malini   |
|  Ashutosh Rana  | … |  professori Agni Swaroop   |
|  Mink Brar  | … |  Nisha   |
|  Vishwajeet Pradhan  | … |  Ajay   |
|  Ali Asgar  | … |  Rohit   |
|  Masood Akhtar  | … |  Robert   |
|  Pratima Kazmi  | … |  Robertin vaimo   |
|  Shruti Ulfat  | … |  Priya   |
|  Anang Desai  | … |  herra Dhanraj   |
|  Neha Bam  | … |  rouva Dhanraj   |
|  Murli Sharma  | … |  poliisitarkastaja   |
Tuotanto

Alkuperäiset valinnat pääosiin olivat Anil Kapoor ja Lisa Ray, mutta Kapoor kieltäytyi näyttelemästä kauhuelokuvassa ja Ray jätti projektin henkilökohtaisista syistä kuvausten alettua. Miespääosaan palkattiin Dino Morea, joka ehdotti naispääosaan silloista tyttöystäväänsä Bipasha Basua.
Soundtrack

Kaikki sanat Sameer, kaikki sävellykset Nadeem-Shravan.
|  |
| --- | --- | --- | --- | --- | --- | --- | --- | --- | --- |
| Nro | Nimi | Laulaja(t) | Kesto |  |  |  |  |  |  |
| 1. | ”Aapke Pyaar Mein Hum” | Alka Yagnik | 5.30 |  |  |  |  |  |  |
| 2. | ”Jo Bhi Kasmein” | Udit Narayan, Alka Yagnik | 5.37 |  |  |  |  |  |  |
| 3. | ”Main Agar Saamne” | Abhijeet, Alka Yagnik | 5.46 |  |  |  |  |  |  |
| 4. | ”Itna Main Chahoon Tujhe” | Udit Narayan, Alka Yagnik | 5.21 |  |  |  |  |  |  |
| 5. | ”Mujhe Tere Jaisi Ladki” | Udit Narayan, Sarika Kapoor | 5.25 |  |  |  |  |  |  |
| 6. | ”Kitna Pyaara Hai Yeh Chehra” | Udit Narayan, Alka Yagnik | 4.21 |  |  |  |  |  |  |
| 7. | ”Pyaar Se Pyaar Hum” | Abhijeet | 5.30 |  |  |  |  |  |  |
| 8. | ”Yahaan Pe Sab Shanti Shanti Hai” | Jolly Mukherjee, Bali Brahmbhatt, Suzanne D’Mello, Sunidhi Chauhan | 4.39 |  |  |  |  |  |  |
|  |  |  | 42.09 |  |  |  |  |  |  |
Vastaanotto

Box Office India julisti Raazin ”jymymenestykseksi”.
Aiheesta muualla

Raaz Internet Movie Databasessa (englanniksi)
Raaz AllMoviessa. (englanniksi)
René Bonino

| Mitalit> Maa:   Ranska.Miesten yleisurheilu.EM-kilpailut  | Mitalit> Maa:   Ranska.Miesten yleisurheilu.EM-kilpailut  | Mitalit> Maa:   Ranska.Miesten yleisurheilu.EM-kilpailut  | Maa:   Ranska> Miesten yleisurheilu. |
| --- | --- | --- | --- |
|  Hopeaa | Bern 1954 | 100 m |  |
René Joseph Bonino (14. tammikuuta 1930 Saulieu – 18. elokuuta 2016 Autun) oli ranskalainen pikajuoksija.
Parhaimmillaan 10,5 sekuntiin 100 metriä juossut Bonino saavutti EM-hopeaa Bernissä 1954 hävittyään saksalaiselle Heinz Füttererille. Bonino kilpaili 100 metrillä ja pikaviestissä kaksissa kesäolympialaisissa, Helsingissä 1952 ja Melbournessa 1956. Helsingissä Ranskan pikaviestijoukkue oli viides.
Talvinen matka

| Talvinen matka |
| --- | --- |
 Elokuvan juliste.
Ohjaaja:  Visa Koiso-Kanttila
Käsikirjoittaja:  Visa Koiso-Kanttila
Tuottaja:  Iiris Härmä
Säveltäjä:  Outi Parkkila
Kuvaaja:  Marita Hällfors
Leikkaaja:  Tuula Mehtonen
Valmistustiedot
Valmistusmaa:  Suomi
Tuotantoyhtiö:  Gerillafilmi
Ensi-ilta:   2007-03-1616. maaliskuuta 2007  
Kesto:  74 minuuttia
Alkuperäiskieli:  saksa suomi
Aiheesta muualla
IMDb 
Elonet
Infobox OKNimi-testi OK: 
Talvinen matka on Visa Koiso-Kanttilan ohjaama ja käsikirjoittama suomalainen dokumenttielokuva vuodelta 2007.
Elokuva on henkilödokumentti ohjaajan veljestä, tenorilaulaja Kalle Koiso-Kanttilasta joka on päättämässä lauluopintojaan ja pyrkimässä laulajaksi Oopperaan koelaulujen kautta.
Rakkiot

| Rakkiot |
| --- | --- |
 Espanjanrakkio (Cneorum tricoccon)
Tieteellinen luokittelu
Kunta::  Kasvit Plantae
Kladi::  Siemenkasvit
Kladi::  Koppisiemeniset
Kladi::  Aitokaksisirkkaiset
Kladi::  Rosidit
Lahko::  Sapindales
Heimo::  Ruutakasvit Rutaceae
Suku::  Rakkiot Cneorum  L.
Synonyymit
 hopeahepsukit (Neochamaelea (Engl.) Erdtman) 
Katso myös
   Rakkiot Commonsissa 
Infobox OKNimi-testi OK: 
Rakkiot (Cneorum) on Euroopassa esiintyvä ruutakasvisuku. Suvussa on kaksi lajia pensaita, jotka kasvavat alkuperäisinä luonnonvaraisena Lounais-Euroopassa, Etelä-Euroopassa ja Kanariansaarilla.
Rakkiolajit ovat:
espanjanrakkio (Cneorum tricoccon) – Lounais- ja Etelä-Euroopassa: Ranskassa, Espanjassa, Italiassa, Sisiliassa ja Baleaareilla.
hopeahepsukki (Cneorum pulverulentum, synonyymi Neochamaelea pulverulenta hopeahepsukkien suvussa) – Kanariansaarilla.
Aiheesta muualla

Suomen Lajitietokeskus: Rakkiot – Cneorum
Finto: Kassu – Kasvien suomenkieliset nimet: Neochamaelea
Raltjärnen

| Raltjärnen |
| --- | --- |
Maanosa:  Eurooppa
Valtiot:  Ruotsi
Läänit:  Västerbottenin lääni
Maakunnat:  Västerbotten
Kunnat:  Vindeln
Koordinaatit:  64°10′43″N, 19°22′20″E
Vesistöalue ja valuma-alueen tietoja
Päävesistöalue:  Uumajanjoen vesistö
Järvinumero:  SE712400-167337
Mittaustietoja
 fiRaltjärnen 
Raltjärnen on järvi Vindelnin kunnassa Västerbottenin läänissä Ruotsissa. Raltjärnen on osa Uumajanjoen vesistöä.
Tarinoita hyveiden kirjasta

Tarinoita hyveiden kirjasta (alkuperäiseltä nimeltään Adventures from the Book of Virtues) on yhdysvaltalainen 39-osainen piirrossarja, joka perustuu William Bennettin kirjoihin The Book of Virtues: A Treasury of Great Moral Stories ja The Children's Book of Virtues. Sarjan ovat tuottaneet KCET ja PorchLight Entertainment. Se esitettiin alun perin vuosina 1996–2000. Sarja kertoo kahdesta ihmislapsesta Zachista ja Anniesta ja heidän eläinystävistään, joilta he oppivat erilaisia elämän opetuksia. Opetukset näytetään katsojille animaationa ja ne perustuvat Raamatun tarinoihin, satuihin, faabeleihin, mytologiaan ja kansansatuihin eri kulttuureista. Suomessa sarjaa on esitetty 1990-luvun lopussa ja 2000-luvun alussa.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Adventures from the Book of Virtues
Tarinoiden Suomi

| Tarinoiden Suomi |
| --- | --- |
 Elokuvan juliste.
Ohjaaja:  Jussi Oroza
Käsikirjoittaja:  Jussi Oroza
Tuottaja:  Jussi Oroza Klaus Heydemann Iikka Vehkalahti
Säveltäjä:  Antti Nordin
Kuvaaja:  Jussi Oroza
Leikkaaja:  Jussi Oroza
Valmistustiedot
Valmistusmaa:  Suomi
Tuotantoyhtiö:  Inland Film Company
Ensi-ilta:   2017-06-1111. kesäkuuta 2017  
Kesto:  83 minuuttia
Alkuperäiskieli:  suomi
Aiheesta muualla
IMDb 
Elonet
Infobox OKNimi-testi OK: 
Tarinoiden Suomi on Jussi Orozan ohjaama ja käsikirjoittama suomalainen dokumenttielokuva vuodelta 2017.
Elokuva on dokumentti, joka kertoo suomalaisuudesta useiden eri henkilöiden tarinoiden kautta.
Teuvo Lindfors

Teuvo Lindfors (8. heinäkuuta 1922 Turku – 1. kesäkuuta 2015) oli suomalainen arkkitehti.
Lindfors kävi jatkosodan aikana aliupseerikoulun ja palveli kenttätykistörykmentti KTR 5:ssä 1942–1944. Arkkitehdiksi hän valmistui vasta sotien jälkeen.
Teuvo Lindfors oli naimisissa balettitanssija, balettipedagogi ja tanssikriitikko Irma Vienola-Lindforsin kanssa. Heidän tyttärensä on koreografi Tiina Lindfors.
Rakennuksia

Kumpulan maauimala, Allastie 1, Kumpula, Helsinki 1952, Pauli Salomaan ja Osmo Siparin kanssa
Hokintalo, Hämeentie 101, Helsinki 1953
Asunto-osakeyhtiö Kiskontie 14-16, Helsinki 1955
Asuinkerrostalo Hämeentie 95, Helsinki 1955
Karhutornit, Linnaistenkatu 6, Lohja 1956–1959
Asuinkerrostalo Asunto Oy Hakantalot, Perustie 14, Munkkiniemi, Helsinki 1957
Ulvilantie 17:n ja Porintie 9:n yhdeksän kerrostaloa ja huoltorakennus, Munkkiniemi, Helsinki 1957, Markus Tavion kanssa
Hietsun paviljongin kahvila, Helsinki 1957
Neljä kahdeksankerroksista Kiljanderinkadun pistetaloa ja liikerakennus, Jyväskylä 1957–1959
Kisakadun seitsemän viisikerroksista pistetaloa ja liikerakennus, Jyväskylä 1960–1964, Pertti Syväjoen ja Sakari Nirosen kanssa
Asuinkerrostalo Pursimiehenkatu 24 – Perämiehenkatu 5, Punavuori, Helsinki 1961, Toivi Louhimon kanssa
Pohjolankatu 5, Lohja 1961
Albertinkatu 8, Helsinki 1962, Olavi Maamiehen kanssa
Asuinkerrostalo Merimiehenkatu 20, Punavuori, Helsinki 1962, Olavi Maamiehen kanssa
Kerrostalot Petäjätie 3–7, Pikku-Palomäki, Kouvola 1963–1965
Asunto Oy Lohjan Rajakumpu, Lohja 1964, Olavi W. Hakalan kanssa
Karstuntie 14, Lohja 1964, Torsten Nygårdin kanssa
Asunto Oy Lohjan Kalkkimäki, Lohja 1967, Reino Minkkisen kanssa
Aapelinkatu 1:n viisi kerrostaloa, Matinkylä, Espoo 1970-luvulla, Guy Michaelin kanssa
Tanssiteatteri Erin remontti, Taloyhtiö Montana, Yliopistonkatu, Turku 2004
Raffles Placen metroasema

Raffles Place on Singaporen Mass Rapid Transit -metrojärjestelmän asema Raffles Placen alueella Singaporen keskusta-alueella. Sitä käyttävät North South Linen ja East West Linen junat. Se avattiin 12. joulukuuta 1987.
Junat

| Pääteasema | Ensimmäinen juna | Ensimmäinen juna | Ensimmäinen juna | Ensimmäinen juna |  | Viimeinen juna |  |
| --- | --- | --- | --- | --- | --- | --- | --- |
|  | ma – la |  | su & yleinen vapaa |  | joka päivä |  |  |
North South Line
| NS1 Jurong East | 6:03 |  | 6:28 |  | 23:53 |  |  |
| NS7 Kranji | – |  | – |  | 0:09 |  |  |
| NS28 Marina South Pier | 5:57 |  | 6:22 |  | 23:54 |  |  |
| NS27 Marina Bay | – |  | – |  | 23:58 |  |  |
East West Line
| EW1 Pasir Ris | 5:59 |  | 6:27 |  | 0:09 |  |  |
| EW33 Tuas Link | 5:59 |  | 6:25 |  | 23:58 |  |  |
Aiheesta muualla

Kuvia tai muita tiedostoja aiheesta Raffles Placen metroasema Wikimedia Commonsissa
Raffles Placen metroasema Singaporen liikennelaitoksen sivuilla (englanniksi)
| 0 | 1 | 2 |
| --- | --- | --- |
| Edeltävä asema: City Hall | North South Line | Seuraava asema: Marina Bay |
| 0 | 1 | 2 |
| --- | --- | --- |
| Edeltävä asema: City Hall | East West Line | Seuraava asema: Tanjong Pagar |
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Raffles Place MRT Station
Aseman sisäänkäynti.
Käännös suomeksi
Radeon HD 5000 -sarja

Radeon HD 5000 -sarja on AMD:n grafiikkasuoritinsarja. Sarjan suorittimet käyttävät TeraScale 2 -mikroarkkitehtuuria ja Evergreen-koodinimellä valmistettuja suorittimia.
Sarjassa on ensimmäisen sukupolven DX11 yhteensopivat näytönohjaimet. Mallisarjan huippunäytönohjaimista käytetään koodinimeä Cypress. R800-näytönohjain on edellisen sukupolven huippunäytönohjaimen tapaan kaksiytimellinen näytönohjain, joka on asennettu yhdelle piirille. Yksipiirinen näytönohjain on RV870. R800 perustuu arkkitehtuurisesti R600-piiriin, sisältäen pienimuotoisia parannuksia edellisestä sukupolvesta. 5000-sarjan näytönohjaimet valmistetaan 40 nanometrin valmistusprosessilla. HD5870-näytönohjaimessa on 1600 Stream-suoritinta, jotka on jaettu 32 ROPSiksi. Tekstuuriyksiköitä näytönohjaimessa on 80. Halvemmassa HD5850-näytönohjaimessa Stream-prosessoreita on 1440, jotka on jaettu 32 ROPSiksi tekstuuriyksiköiden määrän ollessa 72. Molemmissa näytönohjaimissa on 256-bittinen muistiväylä. R800 on DirectX 11 -yhteensopiva. Radeon 5000 -sarjan ensimmäiset näytönohjaimet HD5850 ja HD5870 julkaistiin 23.9.2009. Näytönohjaimessa on 1024 MB GDDR5-muistia.[lähde? ]
Mallit

5870-näytönohjain sisältää 200 itsenäistä suoritinta (SIMD-prosessoria) jotka vaativat rakenteensa vuoksi rinnakkaisuutta ajettavalta ohjelmakoodilta. R800-piirisarjan näytönohjaimet käyttävät SIMD:n ALU:ja laskentaansa. 5870-näytönohjaimessa lasketaan rinnakkain 3200 pikseliä (johtuen siitä että pikseliä kohden tarvitaan huomattavasti rinnakkaislaskentaa). Itse stream-suorittimet eivät ole täydellsiiä laskentayksiköitä, vain SIMD-prosessorien laskentayksiköitä.
Juniper on Radeon 5770 ja 5750 -näytönohjainten koodinimi. Näytönohjaimet julkaistiin 13. lokakuuta 2009. 5770-Näytönohjaimessa on 800 Stream-prosessoria. Tekstuuriyksikköjä näytönohjaimessa on 40 ja SIMD-yksikköjä näytönohjaimessa on 10. Muistiväylä on 128-bittinen. Grafiikkapiirissä on 1,04 miljardia transistoria.
5750-näytönohjaimessa Stream-prosessoreita on 720. Tekstuuriyksiköitä on 36 kpl.
Redwood on Radeon 5670 näytönohjaimen koodinimi. Näytönohjain julkaistiin 14. tammikuuta 2010. Näytönohjaimet valmistetaan 40 nm -prosessilla. Grafiikkapiirissä on 627 milj. transistoria. Stream-prosessoreita näytönohjaimessa on 400 ja tekstuuriyksiköitä 20. Rasterointioperaatioita näytönohjain kykenee suorittamaan kahdeksan kappaletta yhden kellojakson aikana. SIMD-yksiköitä 5670 näytönohjaimessa on 5 kpl ja näytönohjaimen muistiohjain on 128-bittinen.
Aiheesta muualla

Kuvia tai muita tiedostoja aiheesta Radeon HD 5000 -sarja Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Radeon R800
Käännös suomeksi
Tappava seitti

| Tappava seitti> Along Came a Spider |
| --- | --- |
 Elokuvan virallinen juliste.
Ohjaaja:  Lee Tamahori
Käsikirjoittaja:  Marc Moss
Perustuu:  James Pattersonin romaaniin Hämähäkin aika
Tuottaja:   David Brown  Joe Wizan  Morgan Freeman  Marty Hornstein 
Säveltäjä:  Jerry Goldsmith
Kuvaaja:  Matthew F. Leonetti
Leikkaaja:  Neil Travis
Pääosat:   Morgan Freeman  Monica Potter  Michael Wincott 
Valmistustiedot
Valmistusmaa:   Yhdysvallat
Tuotantoyhtiö:  Rhythm and Hues Studios Revelations Entertainment
Levittäjä:  Paramount Pictures
Ensi-ilta:   6. huhtikuuta 2001  3. toukokuuta 2001
Kesto:  103 minuuttia
Alkuperäiskieli:  englanti
Budjetti:  60 000 000 $
Tuotto:  105 178 561 $
Edeltäjä:  Jäähyväiset tytöille
Seuraaja:  Alex Cross
Aiheesta muualla
IMDb 
Elonet
AllMovie
Infobox OKNimi-testi OK: 
Tappava seitti (engl. Along Came a Spider) on vuonna 2001 ensi-iltansa saanut yhdysvaltalainen elokuva, jonka on ohjannut Lee Tamahori. Elokuva perustuu James Pattersonin romaaniin Hämähäkin aika.
Näyttelijät

| 0 | 1 | 2 |
| --- | --- | --- |
|  Morgan Freeman  | … |  Alex Cross   |
|  Monica Potter  | … |  Jezzie Flannigan   |
|  Michael Wincott  | … |  Gary Soneji   |
|  Dylan Baker  | … |  Ollie McArthur   |
|  Mika Boorem  | … |  Megan Rose   |
|  Billy Burke  | … |  Ben Devine   |
|  Anton Yelchin  | … |  Dimitri Starodubov   |
|  Jay O. Sanders  | … |  Kyle Craig   |
|  Michael Moriarty  | … |  Senator Hank Rose   |
|  Penelope Ann Miller  | … |  Elizabeth Rose   |
|  Anna Maria Horsford  | … |  Vickie   |
Tarinmaan koulu

| Tarinmaan koulu |
| --- | --- |
Sijainti:  Rantalahdentie 3, Tarinmaa, Janakkala
Tyyppi:  alakoulu
Perustettu:  1861
Rehtori:  Annemari Joro
Luokat:  1–6
Oppilaita:  49
Tarinmaan koulu on Janakkalan kirkonkylällä, Tarinmaalla, sijaitseva luokat 1–6 käsittävä peruskoulu. Koulu perustettiin vuonna 1861 nimellä Hamppulan koulu. 1954 rakennettiin nykyinen koulurakennus ja nimi vaihdettiin nykyiseen. Koulu sijaitsee lähellä Janakkalan Pyhän Laurin kirkkoa. Koulussa on 49 oppilasta ja kolme opettajaa. Koulun rehtori on Annemari Joro.
Sävarånin vesistö

Ruotsin päävesistöalueet
Sivujoki Vårflod yhtyy Sävaråniin Sävarissa.
Sivu-uoma Pålböleån yhtyy Sävaråniin.
Sävarånin vesistö (ruots. Sävaråns avrinningsområde, vesistöaluetunnus 26) muodostuu Pohjanlahden Perämereen laskevan Sävarånin ja sen sivujokien yhteisestä valuma-alueesta, jonka kokonaispinta-ala on 1 161 neliökilometriä. Se on yksi Ruotsin päävesistöalueista ja sen valuma-alue sijaitsee kokonaan Ruotsissa. Joessa on yksi vesivoimalaitos.
Pääuoma

Vesistön pääuomana on sen nimikkojoki Sävarån ja se alkaa Lossmenträsketistä. Joen kokonaispituus on 140 kilometriä. Joki laskee Itämereen noin 0,4 kuutiokilometriä vettä vuodessa.
Vesistön valuma-alue

Sävarånin vesistö sijaitsee kahden suuren vesistön Skelleftejoen vesistön (tunnus 20) ja Uumajanjoen vesistön (tunnus 28) välissä, jossa on seitsemän pientä päävesistöä. Sävarånin vesistö on niistä kolmen suurimman joukossa. Sillä on kaakkoispuolella yhteistä vedenjakajaa enimmäkseen Uumajanjoen vesistön kanssa, mutta Sävarånin alajuoksulla se vaihtuu ensin Tavelånin vesistöksi (tunnus 27) ja sitten mereen laskevien purojen ja ojien pienempiin valuma-alueisiin. Sävarånin vesistön koillispuolella on yhteisestä vedenjakajaa Rickleånin vesistön (tunnus 24) kanssa, Sävarånin alajuoksulla Dalkarlsånin vesistön (tunnus 25) kanssa ja lähellä merenrannikkoa sitä on mereen laskevien ojien ja purojen pienien valuma-alueiden kanssa.
Vesistön valuma-alue > Valuma-alueen piirteitä

Valuma-alueen maaperän yleisimmät maalajit ovat moreeni (53,3 %), turve (26,9 %), kalliomaa (4,5 %), hiekka ja sora (5,6 %), multamaa (1,5 %), savimaa (0,4 %) ja jäätikköjokijäänteet (1,7 %), joiden lisäksi on vielä 6,0 % muita maalajeja. Alueen maankäyttöä esittävät maiden käyttöluokitukset, joiden mukaan alueella on metsämaita (81,0 %), soita ja kosteikkoja (10,7 %), viljelymaita (1,2 %), taajamia ja pinnoitettuja alueita (0,4 %) sekä joutomaita (0,9 %). Näiden lisäksi on 6,0 % vesistöjä.
Vesistön valuma-alue > Virtaamia

SMHI on julkaissut tilastossaan Sävarånin virtaamien päivittäiset keskivirtaamat vuosilta 1981–2012. Niiden mukaan joen suiston lähellä sijaitsevassa mittauspisteessä joen keskivirtaama (MQ) on 13,6 kuutiometriä sekunnissa (m³/s), keskiylivirtaama (MHQ) on 66,4 m³/s ja keskialivirtaama (MNQ) on 3,65 m³/s . Toisen lähteen mukaan joen keskivirtaama on 12,3 m³/s ja keskiylivirtaama (MHQ) on 60 m³/s . Suurin kuukausittainen keskivirtaama 65,8 m³/s on mitattu toukokuussa 1988 ja pienin 1,5 m³/s tammikuussa 2003. Viereinen kaavio esittää SMHI:n julkaiseman tilaston kuukausittaisten keskivirtaamien arvoista lasketut keskiarvot. Sen mukaan kevättulva kestäisi huhtikuusta kesäkuuhun ja sen huippu ajoittuisi toukokuulle.